OzLabs/hebrew-wiki-articles huggingface dataset:
וורן אליס

וורן ג'ירארד אליס (באנגלית: Warren Girard Ellis; נולד ב-16 בפברואר 1968) הוא סופר, פובליציסט, תסריטאי, וקומיקסאי בריטי. הוא מוכר בעיקר בתור היוצר של מספר סדרות קומיקס מקוריות, כולל טרנסמטרופוליטן (1997–2002), תדר גלובלי (2002–2004), רד (2003–2004), שעובד לסרטים רד (2010) "פל" (ביחד עם בן טמפלסמית) (2005–2008) ורד 2 (2013), עצים (2014–הווה) והזרקה (2015–הווה). אליס הוא מחברם של הרומנים וריד קטן עקום (2007) ומכונת אקדח (2013), והנובלה נורמלי (2016). אליס הוא גם הכותב של סדרת האנימה קאסלבניה עבור נטפליקס.

מעבר לעבודותיו המקוריות, אליס גם שימש ככותב על מספר רב של סדרות קומיקס עבור מארוול, כולל אקס-מן, ת'נדרבולטס, מון נייט, וקשת הסיפור "אקסטרימיס" של איירון מן, שהיווה את הבסיס לסרט איירון מן 3 ביקום הקולנועי של מארוול מ-2013. אליס יצר את "הסמכות" ו"פלאנטרי" עבור WildStorm, כתב ריצה של הלבלייזר עבור ורטיגו, וג'יימס בונד עבור Dynamite Entertainment. אליס כתב גם מספר משחקי מחשב, כולל Dead Space מ-2008.

אליס מוכר גם בפובליציזם בנושאי תרבות וחברה הן באמצעות נוכחותו המקוונת והן באמצעות כתיבתו, המכסה נושאים טרנס-הומניסטים (בעיקר ננוטכנולוגיה, קריוניקה, העלאת תודעה ושיפור אנושי) ונושאים פולקלוריים, לעיתים בשילוב זה עם זה. הוא הומניסט ופטרון לשעבר של האגודה ההומניסטית הבריטית, ארגון צדקה המתמקד בקידום הומניזם וחילוניות.<ref></ref> אליס מתגורר בסאות'אנד-און-סי באנגליה.

== קישורים חיצוניים ==

* 

==הערות שוליים==

קטגוריה:זוכי פרס סיידווייז
קטגוריה:עתידנים
קטגוריה:פוטוריזם
קטגוריה:קומיקסאים בריטים
קטגוריה:בריטים שנולדו ב-1968
בנטלי בנטייגה

בנטלי בנטייגה (באנגלית: Bentley Bentayga) הוא SUV (ראשי תיבות של Sport utility vehicle) מפואר, מתוצרת יצרנית כלי הרכב בנטלי אשר מיוצר מדצמבר 2015 בבריטניה. 

דגם "בנטלי בנטייגה SPEED" הוא ה-SUV המהיר ביותר בעולם.

==מפרט טכני==
* 5 דלתות.
* 4 מושבים / 7 מושבים.
* מנוע קדמי.
* סוג הנעה: הנעה כפולה 4x4.
* דגם היברידי הוצג לראשונה בתערוכת המכוניות הבינלאומית בז'נבה בשנת 2018. בדגם הורכבו 2 מנועים: מנוע בנזין 8V צילינדרים, 2,984 סמ"ק ומנוע חשמלי הנטען על ידי סוללת ליתיום-יון, טווח טעינה 51 ק"מ.
* נפח תא מטען אחורי - 484 / 431 ליטר.
* בשנת 2020 עבר הדגם מתיחת פנים.
* "בנטלי בנטייגה" משמש כניידת משטרה במשטרת דובאי (דגם נוסף מתוצרת "בנטלי" שפועל במשטרת דובאי הוא בנטלי קונטיננטל GT).

===תאוצות===
* תאוצה בין 0–97 קמ"ש היא 3.8 שניות (מנוע W12 צילינדרים, 5,950 סמ"ק המפיק 608 כ"ס (מגדש טורבו כפול).
* תאוצה בין 0–97 קמ"ש היא 4.6 שניות (מנוע 6V צילינדרים, 3,956 סמ"ק המפיק 435 כ"ס (מנוע דיזל-מגדש טורבו כפול).
* תאוצה בין 0–97 קמ"ש היא 4.4 שניות (מנוע 8V צילינדרים, 3,956 סמ"ק המפיק 550 כ"ס ב-6,000 סל"ד (מגדש טורבו כפול).

==גלריה==
<gallery mode="packed" heights="100">
קובץ:2016 Bentley Bentayga W12 Automatic 5.9 Front.jpg | "בנטלי בנטייגה", שנת 2016
קובץ:2016 Bentley Bentayga W12 Automatic 6.0 Rear.jpg | "בנטלי בנטייגה", שנת 2016
קובץ:Bentley Bentayga China 2017-04-02.jpg | "בנטלי בנטייגה"
קובץ:Bentley Bentayga Speed Genf 2019 1Y7A5886.jpg | "בנטלי בנטייגה", דגם "Speed" שנת 2019
קובץ:Bentley Bentayga Speed Genf 2019 1Y7A5018.jpg | "בנטלי בנטייגה", דגם "Speed" שנת 2019
קובץ:Bentley Bentayga - Interior.jpg | "בנטלי בנטייגה", מבט לתא הנהג ולוח מחוונים
קובץ:2018 Bentley Bentayga V8 Automatic 4.0 Front.jpg | "בנטלי בנטייגה", שנת 2018
קובץ:2018-03-06 Geneva Motor Show 2254.JPG | "בנטלי בנטייגה", דגם היברידי
קובץ:Bentley Bentayga Hybrid IMG 2981.jpg | "בנטלי בנטייגה", דגם היברידי
</gallery>

== קישורים חיצוניים ==

* 
* 

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:כלי רכב היברידיים
קטגוריה:מכוניות בריטיות
בנטייגה
קטגוריה:מותגי רכב
פורפיריה אוסטרלית

פורפיריה מהלכת באוסטרליה.
פורפיריה אוסטרלית (שם מדעי: Porphyrio melanotus) היא מין של פורפיריה ממשפחת הרליתיים החיה בטבע במזרח אינדונזיה (בקרבת איי מאלוקו ואיי ארו), גינאה החדשה, באוסטרליה ובניו זילנד. בעבר נחשבה לתת-מין של פורפיריה סגולה.

==תיאור==
הפורפיריה מגיעה לאורך 45 עד 50 סנטימטרים כאשר שני הזוויגים דומים במראם. צבעה כחול עם מקור אדום וראש, צוואר וכנפיים שחורים. הרגליים ארוכות, צהובות ובעלות אצבעות ארוכות העוזרות לה להלך מעל צמחי מים. הפורפיריה היא מעופפת חלשה ומעדיפה לשחות או לרוץ הרחק ממקור סכנה במקום לעוף, אף שהיא יכולה לעוף.

היא חיה בקבוצות קטנות באזורים לחים כמו גדות נהר, ערבות עשב לחות וביצות. הפורפיריה היא אוכלת כל הניזונה מזרעים, פירות, חרקים, רכיכות וחולייתנים קטנים והיא גם בוזזת ביצים וגוזלים של עופות אחרים.

זוג פורפיריות מקנן על גבי הקרקע, מתחת לצמחייה כמו סוף או דגניים ומטילים ביצים בין אוגוסט לפברואר. הזוג הטריטוריאלי יתקוף כל פולש ויכול להרתיע אף עופות דורסים כמו זרון אוסטרלי מלהתקרב אל הקן. אם הם לא מצליחים להגן (למשל כאשר יונקים טורפים מתקרבים אליו) הם ינטשו את הקן.

==אוכלוסיות ניו זילנד==
אוכלוסיות הפורפיריה האוסטרלית בניו זילנד מעוררות מחלוקת בין החוקרים - האם הן ילידות האיים, בדומה למיני רליתיים אחרים המצויים בניו זילנד או שהן יובאו בידי הילידים המאורים מאוסטרליה. חלק מהחוקרים משערים שפורפיריות אלה הגיעו לניו זילנד לפני פחות מ-1,000 שנה ואף פחות מ-400 שנה, מאחר שלא נמצאו מאובנים שלהן על האי.

כיום האוכלוסייה בניו זילנד נמצאת בסכנה גדולה, עקב טריפה מצד חתולים, סמוריים וחולדות שהובאו בידי האדם לאיים.

===תת-מינים===
* Porphyrio melanotus melanopterus
* Porphyrio melanotus pelewensis
* Porphyrio melanotus melanotus
* Porphyrio melanotus bellus
* Porphyrio melanotus samoensis

==קישורים חיצוניים==

קטגוריה:בעלי חיים שתוארו ב-1820
קטגוריה:טקסונים שתוארו בידי קונרד יאקוב טמינק
קטגוריה:רליתיים
קטגוריה:אינדונזיה: עופות
קטגוריה:אוסטרליה: עופות
ירדן דנן

ירדן דנן (נולדה ב-3 במאי 1997) היא כדורסלנית ישראלית, המשחקת בעמדת הקלעית באליצור תל אביב.

== ביוגרפיה ==
דנן נולדה וגדלה בכפר הנוער בן שמן. החלה לשחק כדורסל מגיל 8 בשוהם אצל אביה מאמן הכדורסל מיקו דנן. בהמשך עברה לשחק באליצור רמלה ובהפועל ראשון לציון. בעונת 2010/11 זכתה עם הפועל ראשון לציון באליפות המדינה לילדות.
בתיכון שיחקה בנבחרת קריית שרת חולון. בעונת 2014/2015 זכתה עם הקבוצה באליפות בתי הספר התיכונים אחרי ניצחון בגמר על הגימנסיה הריאלית. במשחק קלעה דנן 19 נקודות ונבחרה לשחקנית המצטיינת של המשחק והעונה כולה. בהמשך יצאה הנבחרת לאליפות העולם ISF שם נבחרה דנן לחמשיית הטורניר.

===קבוצות בוגרות===
בעונה 2012/13 שיחקה לראשונה בליגת העל בקבוצת אליצור רמלה. בעונה זו זכתה עם הקבוצה באליפות המדינה בכדורסל נשים. בעונת 2013/14 עברה לשחק בקבוצת הפועל ראשון לציון. בעונת 2014/15 חזרה לשחק באליצור חולון. בתום העונה יצאה לשחק בארצות הברית במכללות וובר ואקרד. 
בעונת 2019/20 חזרה לארץ וחתמה בקבוצת אליצור רמלה. הליגה הופסקה באותה עונה עקב משבר הקורונה כאשר הקבוצה ממוקמת במקום השלישי. דנן קלעה 7.1 נקודות (43% מהשלוש) ולקחה 3.1 ריבאונדים בממוצע למשחק. דנן זכתה בתואר קלעית השלשות של העונה. לקראת עונת 2020/21 חתמה בקבוצת מכבי בנות אשדוד.

===נבחרות ישראל===
שחקנית נבחרות ישראל הצעירות מגיל טרום קדטיות ועד נבחרת העתודה.
ב-2012 השתתפה באליפות אירופה עד גיל 16 דרג ב'. דנן סיימה את הטורניר עם ממוצע של 7.7 נקודות 2.9 ריבואנדים ו-1.3 אססיטים ואת הטורניר בשנה לאחר מכן סיימה עם ממוצע של 6.2 נקודות 3.6 ריבואנדים ו-1.4 אססיטים.
ב-2014 השתתפה באליפות אירופה עד גיל 20 דרג ב'. את הטורניר סיימה עם ממוצע של 6.2 נקודות 2.6 ריבואנדים ו-0.9 אססיטים.
ב-2015 השתתפה באליפות אירופה עד גיל 18 דרג א'. את הטורניר סיימה עם ממוצע של 6.9 נקודות 3 ריבואנדים ו-0.9 אססיטים.
ב-2016 השתתפה בשנית באליפות אירופה עד גיל 20 דרג ב'. את הטורניר סיימה עם ממוצע של 9 נקודות 6 ריבואנדים ו-1.2 אססיטים. בשנה לאחר מכן השתתפה בשלישית באליפות אירופה עד גיל 20 דרג ב'. את הטורניר סיימה עם ממוצע של 9.3 נקודות 4.3 ריבואנדים ו-1.7 אססיטים.

החל משנת 2019 דנן היא חלק מסגל נבחרת ישראל.

==קישורים חיצוניים==

* [https://ibasketball.co.il/league/4041/player/1844989 פרופיל השחקנית], באתר איגוד הכדורסל בישראל
* [http://www.wbl.co.il/player.asp?PlayerId=722 פרופיל השחקנית], באתר מנהלת ליגת העל בכדורסל נשים

== הערות שוליים ==

קטגוריה:כדורסלניות אליצור חולון
קטגוריה:כדורסלניות הפועל ראשון לציון
קטגוריה:כדורסלניות אליצור רמלה
קטגוריה:כדורסלניות מכבי אשדוד
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:כדורסלניות ישראליות בליגת המכללות בארצות הברית
קטגוריה:ישראליות שנולדו ב-1997
קטגוריה:ישראלים שנולדו ב-1997
סורת אל-ג'ן

סורת אל-גִ'ן (בערבית: سورة الجن), הנקראת בעברית "חזון השדים", היא סורה מספר 72 בקוראן, והיא מונה 18 פסוקים.

== הרקע לסורה ==
לפי חלק מפרשני הקוראן, יום אחד הנביא מוחמד חזר מטאיף, מאוכזב מכך שאנשים שם לא הסכימו לקבל על עצמם את האסלאם. הוא החל לקרוא את הקוראן במקום המכונה "עמק השדים", וקבוצה של שדים שהקשיבו לו החליטו להתאסלם ולהזמין שדים נוספים אל האסלאם.
לפי עבדאללה אבן מסעוד, באחד הלילות הנביא נעלם לזמן מה, וכאשר הוא חזר הוא סיפר לחבריו שאחד מהשדים הזמין אותו לקרוא להם את הקוראן, ולכן הוא הלך אליהם והקריא להם.

לפי עבדאללה אבן עבאס, קבוצה של שדים יצאו לכאורה לחפש את הסיבה שבגלל הם הפסיקו לקבל מידע מעולמות עליונים, וכשהם ראו ושמעו את מוחמד קורא קוראן, הם הסיקו לכאורה שזאת הסיבה.

== קישורים חיצוניים ==

== הערות שוליים ==

קטגוריה:סורות
נפצילין

נפצילין (Nafcillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי.

נפצילין מסווגת כפניצילין עמיד לפניצילינאז, אשר מקנה לה פעילות זו נגד נקדים גראם חיוביים המפרישים פניצילינאז.

==שימושים קליניים==
נפצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, ויעילותה נגד חיידקים אלה גבוהה באופן מובנה משל מתיצילין, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה על נפצילין.

התרופה ניתנת למבוגרים במינון של 6–12 גרם ביום על פני 4–6 מנות, ולילדים במינון 100–200 מ״ג לק"ג גוף ליום. אף שניתן לתת את התרופה בזריקה תוך-שרירית בחצי מינון, רמתה לאחר מתן תוך-שרירי נמוכה.

==מבנה כימי==
נפצילין בנויה מחומצה 6-אמינופניצילינית שאליה מחוברת כשייר צדדי קבוצת נפתיל שאליה מחוברת קבוצת אתוקסי. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים,שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

==מנגנון פעולה==
מנגנון הפעולה של נפצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.

==פרמקוקינטיקה==
הספיגה של נפצילין במתן פומי אינה צפויה, ומתן תוך-שרירי מביא לריכוז נמוך שלה בדם. לפיכך, דרך המתן של התרופה היא על פי רוב תוך-ורידית. היא ניתנת כמלח נתרן, וכאשר בדם היא קשורה בשיעור של 90% לחלבוני הפלזמה. התרופה מופרשת בעיקר למרה, אך בשיעור מסוים גם בכליה.

==תופעות לוואי==
כבכל פניצילין, אלרגיה לנפצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, אשר יותר מודגשת בנפצילין לעומת אוקסצילין, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים.

קטגוריה:פניצילינים
קבוצת לונדון

קבוצת לונדון (באנגלית: The London Group) היא אגודה שבסיסה בלונדון, אנגליה, שנוצרה כדי להציע הזדמנויות תצוגה נוספות לאמנים מלבד זאת של האקדמיה המלכותית לאמנויות. הקבוצה הוקמה בשנת 1913, והיא אחד הארגונים הוותיקים ביותר של אמנים בעולם. היא הוקמה מהמיזוג של קבוצת קמדן טאון, שהייתה קבוצה של ציירים גברים בלבד, וקבוצת רחוב פיצרוי. היא מקיימת תערוכות פתוחות לחברים ולאמנים אורחים.

== סקירה כללית ==
קבוצת לונדון מורכבת מאמנים פעילים. כל צורות האמנות מיוצגות. הקבוצה מתפקדת באופן דמוקרטי. יש לה תקנון כתוב, והנהלתה נבחרת מדי שנה, עם ועדות עבודה וועדת בחירה. בדרך כלל יש בין 80 ל-100 חברים והתשלום השנתי נגבה לכיסוי עלויות השכרת גלריות ועלויות ארגוניות. לקבוצה אין מקום תצוגה קבוע והיא שוכרת שטחי גלריות בלונדון, כמו בגלריית מנייר או גלריית בנקסייד. חברים חדשים נבחרים במשך השנים, מתוך מועמדויות שהמליצו החברים הנוכחיים.<ref></ref>

== היסטוריה ==
קבוצת לונדון הוקמה בשנת 1913, כאשר קבוצת קמדן טאון התאחדה עם אמנים אנגלים עצמאיים אחרים כדי לערער על שליטתה של האקדמיה המלכותית לאמנויות, שהפכה למרכז שמרנות וקפאון יצירתי.
ג'ייקוב אפשטיין, מקדח האבן, פסל בתערוכת 1914 של קבוצת צונדון
קבוצת לונדון יצאה ממיזוג של קבוצת רחוב פיצרוי וקבוצת קמדן טאון שנועדה רק לגברים. בין החברים המייסדים היו האמנית והפטרונית אתל סנדס, בת זוגה אנה הופ הדסון,<ref></ref> וולטר סיקרט, ג'ייקוב אפשטיין, ווינדהם לואיס, רוברט בוואן ואשתו סטניסלבה דה קרלובסקה, והנרי גאודייר-ברז'סקה. נשים מייסדות נוספות כללו את מרג'ורי שרלוק, מרי גודווין ורות דוגט.

לאורך ההיסטוריה שלה, קיימה קבוצת לונדון תערוכות פתוחות כדי לעודד ולתמוך באמנים אחרים הנאבקים כדי להציג את עבודותיהם בפומבי. ההגשות הפתוחות מוצגות יחד עם עבודתם של חברים ואמנים אורחים קיימים.
בשנת 1963 נחוג יובל החמישים של הקבוצה, והתערוכה הדגישה את התפקיד שמילאו נשים ביצירת הארגון ובפעילות בו.<ref></ref>

בשנת 2013, גלריית בן אורי חגגה את 100 שנים לקבוצת לונדון בתערוכה נוספת.

קבוצת לונדון ממשיכה להתקיים כיום עם למעלה מ-80 חברים. בשנת 2011 הציגה התערוכה הפתוחה מעל 140 אמנים במפעל צ'לו. הקבוצה חגגה 100 שנה להיווסדה בשנת 2013 עם כמה מופעים, היסטוריים ועכשוויים.

== קישורים חיצוניים ==

* 

* 

== הערות שוליים ==

קטגוריה:אמנים בריטים
קטגוריה:אגודות מקצועיות
Vintage

Vintage (וינטג') הוא אלבום האולפן השישי של להקת קנד היט. האלבום הוא אוסף של הקלטות הלהקה משנת 1966, שלא פורסמו עד לשנת 1970. האלבום הופק לא על ידי מפיק הלהקה הרגיל, סקיפ טיילור (שהפיק כמעט את כל האלבומים) אלא על ידי המוזיקאי ג'וני אוטיס . האלבום כולל את ההקלטות המוקדמות ביותר של הלהקה, עם ההרכב של אלן וילסון, סטיוארט ברוטמן, הנרי וסטין, בוב הייט והמתופפים קית' סוייר ופרנק קוק.

האלבום שונה מאלבומיהם האחרים של הלהקה, וניתן להבחין באנרגיות שונות ובאיכות הקלטה שונה. גם עבודת ההפקה של ג'וני אוטיס ניכרת באלבום, והשירים מנוגנים יותר בסגנון רית'ם אנד בלוז. האלבום כולל בעיקר גרסאות כיסוי של שירי בלוז קלאסיים, כמו "Got My Mojo Working" של מאדי ווטרס, "Pretty Thing" של ווילי דיקסון, "Louise" ו-"Dimples" של ג'ון לי הוקר, ו-"Rollin' and Tumblin'" של אלמור ג'יימס. Rollin' and Tumblin הפך גם לסינגל הראשון של הלהקה שנה לאחר הקלטתו הראשונית. באלבום Vintage השיר Rollin' and Tumblin מופיע פעמיים - פעם אחת בגרסה כמעט זהה לזו של אלמור ג'יימס בה אין מפוחית והמוזיקה שטחית יותר, ובסוף האלבום גרסה נוספת שכוללת יותר הרמוניות, מפוחית פה וכו'<ref></ref>.

האלבום הגיע למקום 173 במצעד בילבורד 200 בשנת 1970<ref></ref>.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי קנד היט
קטגוריה:אלבומי 1970
מקסנס קאקרה

מקסנס קאקרה (בצרפתית: Maxence Caqueret; נולד ב-15 בפברואר 2000) הוא כדורגלן צרפתי המשחק בעמדת הקשר באולימפיק ליון.

==קריירת מועדונים==

קאקרה הוא תוצר מחלקת הנוער של אולימפיק ליון. ב-5 בינואר 2019, הוא רשם את הופעת הבכורה שלו בקבוצה הבוגרת בניצחון החוץ 0–2 על בורז' במסגרת הגביע הצרפתי. באותו המשחק הוא שותף בהרכב הפותח עד שהוחלף על ידי חוסאם עוואר בדקה ה-72. ב-30 בנובמבר, קאקרה שיחק את משחק הליגה הראשון שלו, כשבישל את השער למקסוול קורנה בניצחון 1–2 על שטרסבורג. ב-4 בינואר 2020, קאקרה כבש את שערו הראשון בקריירה הבוגרת בניצחון החוץ 0–7 על בורק-אן-ברס במסגרת הגביע הצרפתי. ב-7 באוגוסט, הוא ערך את הופעת הבכורה שלו בליגת האלופות במשחק הגומלין של שמינית הגמר, שבו קבוצתו הפסידה ליובנטוס בטורינו 2–1. למרות ההפסד, קאקרה וליון העפילו לשלב הבא בזכות הניצחון 0–1 במפגש הראשון ובזכות שער החוץ שנכבש בגומלין. באותה העונה, הקבוצה הגיעה עד לשלב חצי הגמר, כשבדרך היא חלפה על פני מנצ'סטר סיטי ברבע הגמר, אך נכנעה לבאיירן מינכן והודחה מהתחרות. באותם המשחקים נגד מנצ'סטר סיטי ובאיירן מינכן הוא היה שותף במלוא תשעים הדקות.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק ליון
קטגוריה:צרפתים שנולדו ב-2000
אדמונד טאפסובה

אדמונד פייסל טפסובה (באנגלית: Edmond Fayçal Tapsoba; נולד ב-2 בפברואר 1999) הוא כדורגלן בורקינאי המשחק בעמדת הבלם בבאייר לברקוזן ובנבחרת בורקינה פאסו.

==קריירת מועדונים==

טפסובה שיחק בקבוצות הנוער של ואגאדוגו, עד שעבר לליישואס מפורטוגל בשנת 2017.

לאחר מספר חודשים, הוא עבר לויטוריה דה גימארייש. את העונה הראשונה שלו במועדון הוא עשה בקבוצה המילואים, בעוד שבשנה השנייה הוא שיחק בקבוצה הבוגרת.

ביצועיו במשחקי הקבוצה בליגה הפורטוגלית לא נעלמו מעיניהם של מועדוני כדורגל בכירים, כשב-31 בינואר 2020, הוא נרכש על ידי באייר לברקוזן מהבונדסליגה תמורת 18 מיליון אירו בחוזה לחמש עונות.

==קריירה בינלאומית==
ב-24 באוגוסט 2016, טפסובה ערך את הופעת הבכורה שלו במדים הלאומיים של בורקינה פאסו במשחק ידידות בחוץ נגד אוזבקיסטן, שהסתיים בהפסד 1–0.

נכלל בסגל נבחרת בורקינה פאסו לטורניר גביע אפריקה לאומות 2021 בקמרון, בה נבחרתו הגיעה עד חצי הגמר וסיימה במקום הרביעי והוא נבחר כאחד מאחד עשר השחקנים לנבחרת הטורניר.

נכלל בסגל נבחרת בורקינה פאסו לטורניר גביע אפריקה לאומות 2023 בחוף השנהב.

==תארים==
;באייר לברקוזן
* בונדסליגה: 2023/24
* הגביע הגרמני: 2023/24

;אישיים
* שחקן ההגנה של החודש בליגת העל הפורטוגלית: ינואר 2020
* נבחרת הטורניר באליפות אפריקה: 2022

==קישורים חיצוניים==

==הערות שוליים==

קטגוריה:כדורגלנים בורקינאים
קטגוריה:בלמי כדורגל בורקינאים
קטגוריה:כדורגלני ויטוריה דה גימארייש
קטגוריה:כדורגלני באייר לברקוזן
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:בורקינאים שנולדו ב-1999
אנטל ואגו

אנטל "טוני" וייס-ואגו (בהונגרית: Antal Vágó; פאסטו, 9 באוגוסט 1891 – בודפשט, דצמבר 1944) היה כדורגלן יהודי-הונגרי, שחקן נבחרת הונגריה בכדורגל. זכה עם קבוצתו ב-8 תוארי אליפות הונגריה (1914, 1917–1923). ייצג את הונגריה באולימפיאדת סטוקהולם (1912). בימים האחרונים של שנת 1944 בעת מלחמת העולם השנייה נרצח, נורה ככל הנראה למוות ונזרק לדנובה על ידי אנשי מפלגת צלב החץ.

הוא אחיו המבוגר של הכדורגלן והמאמן זולטאן ואגו.

==קורות חיים==
נולד בשם אנטל וייס בפאסטו, למשפחה יהודית. אנטל היה אחד מ"נערי וייס" עם אחיו, זולטאן, שהיה צעיר ממנו בשנה. אנטל בעט ברגל שמאל וזולטאן בעט ברגל ימין. באליפות הונגריה של 1908/09 הוא כבר שיחק בקבוצת הנוער של "מועדון התעמלות של הבירה" ומייד לאחר מכן בקבוצה הבוגרת.

בשנת 1911 הוחתמו שני האחים על ידי מ.ט.ק. בודפשט, שנחשבה למועדון של יהודים. הוא שיחק ב-180 משחקים עד לשנת 1924. בגיל 18 צורף לנבחרת הונגריה בכדורגל שניצחה את אוסטריה ושיחק בתפקיד קשר שמאלי. בין 1908 ל-1917 הופיע בנבחרת הכדורגל של הונגריה 17 פעמים, כולל באולימפיאדת סטוקהולם (1912).

== לקריאה נוספת ==
* [https://web.archive.org/web/20200418112531/https://www.sports-reference.com/olympics/athletes/va/antal-vago-1.html Antal Vágó Bio, Stats and Results]
* Antal Zoltán – Hoffer József: Alberttől Zsákig, Budapest, Sportkiadó, 1968
* Rejtő László – Lukács László – Szepesi György: Felejthetetlen 90 percek, Budapest, Sportkiadó, 1977, ISBN 963-253-501-4

==קישורים חיצוניים==

== הערות שוליים ==

קטגוריה:קשרי כדורגל יהודים הונגרים
קטגוריה:ספורטאים יהודים הונגרים
קטגוריה:כדורגלנים יהודים הונגרים
קטגוריה:כדורגלני מ.ט.ק. בודפשט
קטגוריה:ספורטאים אולימפיים יהודים הונגרים
קטגוריה:הונגריה: אישים בספורט
קטגוריה:משתתפים יהודים באולימפיאדת סטוקהולם (1912)
קטגוריה:ספורטאים שנספו בשואה
קטגוריה:פאסטו (עיר): אישים
קטגוריה:הונגרים שנולדו ב-1891
קטגוריה:הונגרים שנפטרו ב-1944
יחסי איחוד האמירויות הערביות – הודו

[[ראש ממשלת הודו, נרנדרה מודי וח'ליפה בן זאיד אאל נהיאן, (2015)]]
יחסי איחוד האמירויות הערביות–הודו הם היחסים הדיפלומטיים בין איחוד האמירויות הערביות לבין הרפובליקה של הוֹדוּ. בין השנים 2018–2019, שוויו של הסחר בין שתי המדינות הסתכם בכ-59.9 מיליארד דולר.

== היסטוריה ==
עוד מראשית המאה ה-30 לפנה"ס, קשרי המסחר בין הודו לבין שבע האמירויות היו הדוקים ולבביים. שבעת האמירויות מכרו להודו פנינים ותמרים, והודו מכרה בגדים ותבלינים. קשרי המסחר בין שתי המדינות התבססו על התרבות וההיסטוריה המשותפת של שני העמים. לאחר הקמת איחוד האמירויות הערביות ב-1971, היחסים בין הודו למדינה החדשה פרחו. כיום איחוד האמירויות והודו מפתחות את הקשרים הפוליטיים, הכלכליים, ההיסטוריים והתרבותיים. הקהילה ההודית באיחוד האמירויות היא קהילת המהגרים הגדולה ביותר באיחוד והיא מונה כמיליון נפש שהם כ-27% מכלל האוכלוסייה באמירויות.

ב-4 במרץ 2018 שתי המדינות ערכו שיתוף פעולה כדי להחזיר את השייח'ה, לטיפה בינת-מוחמד אל-מכתום השנייה, בתו של מוחמד בן ראשד אאל מכתום, ראש ממשלת איחוד האמירויות הערביות, שברחה מדובאי.

== יחסים כלכליים ==
איחוד האמירויות הערביות היא שותפת המסחר הגדולה ביותר של הודו במערב אסיה. הייצוא ההודי לאמירויות מייצג כ-75% מכלל הייצוא ההודי למדינות מועצת שיתוף הפעולה של מדינות המפרץ. לאיחוד האמירויות הערביות יש השקעות רבות בהודו בעיקר בתחום החקלאות. בין השנים 2008–2009, הודו הייתה שותפת הסחר הגדולה ביותר של איחוד האמירויות בעולם, עם סחר דו-צדדי שמסתכם ב-44.5 מיליארד דולר.

== שיתופי פעולה כנגד הטרור ==
איחוד האמירויות והודו חתמו על הסכמי שיתוף פעולה במלחמה נגד הטרור העולמי. חתימת ההסכמים הללו נבעו בשל היחסים הכלכליים שהולכים ומתפתחים בין שתי המדינות ותפקיד המצטמצם של ארצות הברית כספקית הביטחון הגדולה ביותר במפרץ הפרסי.

== נציגויות דיפלומטיות ==
* איחוד האמירויות הערביות מיוצגת בהודו בדרג השגרירות, באמצעות שגרירות רשמית שהיא מחזיקה בניו דלהי, בירת המדינה. איחוד האמירויות הערביות מיוצגת בהודו בדרג הקונסולרי באמצעות שתי קונסוליות רשמיות בערים מומבאי וטריוונדרום.
* הודו מיוצגת באיחוד האמירויות הערביות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. הודו מיוצגת באיחוד האמירויות בדרג הקונסולרי, באמצעות קונסוליה רשמית אחת בעיר דובאי.

==ראו גם==
* קבוצת I2U2

== קישורים חיצוניים ==

== הערות שוליים ==
האמר H3

האמר H3 (באנגלית: Hummer H3) הוא SUV רחב, ממותג האמר בעל הנעה כפולה 4x4, מתוצרת יצרנית הרכב הכבד AM General בבעלות יצרן כלי הרכב האמריקאי ג'נרל מוטורס אשר יוצר בין השנים 2005–2010 (משנת הדגם 2006) בארצות הברית.

ברוסיה יוצרו דגמי "האמר H2" באמצעות יצרנית הרכב הרוסית Avtotor (ברוסית: Автотор).

היצרנית AM General נרכשה בשנת 1999 על ידי קבוצת ג'נרל מוטורס.

==תצורות==
* 5 דלתות - SUV.
* 4 דלתות - טנדר קבינה כפולה (דגם האמר H3T). 
* 4 דלתות + דלת אחורית - לימוזינה.

=="האמר H3"==
* מנוע קדמי.
* מנועי בנזין.
* סוג הנעה: הנעה כפולה 4x4.
* בקרת יציבות.
* בין השנים 2005–2009 נמכרו בארצות הברית 159,529 יחידות.
* דגם "האמר H3" בשימוש משטרת דובאי.

==גלריה==
<gallery mode="packed" heights="100">
קובץ:2007 Hummer H3 wagon (23465903035).jpg | "האמר H3", שנת 2007
קובץ:Hummer H3 .jpg | "האמר H3"
קובץ:2006 Hummer H3 rear.jpg | "האמר H3", שנת 2006
קובץ:Hummer in Cambodia.jpg | "האמר H3" (דגם טנדר האמר H3T) 
קובץ:Atlantic Nationals Antique Cars (35195679782).jpg | "האמר H3" (דגם טנדר האמר H3T) 
קובץ:Hummer H3T NY.jpg | "האמר H3" (דגם טנדר האמר H3T) 
קובץ:Hummer limousine 2017.jpg | "האמר H3" - לימוזינה
</gallery>

==ראו גם==
* האמר
* האמר H2

==קישורים חיצוניים==

* 
* 
* [https://web.archive.org/web/20160206233449/http://www.hummer.com/ האמר - אתר היצרן]

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:טנדרים
קטגוריה:לימוזינה
קטגוריה:דגמי מכוניות שהושקו ב-2005
קטגוריה:מותגי רכב
קטגוריה:כלי רכב אמריקאיים
קטגוריה:כלי רכב המיוצרים בדרום אפריקה
קטגוריה:כלי רכב המורכבים ברוסיה
Baby Elephant Walk

Baby Elephant Walk (בעברית: הליכת הפילון) היא נעימה שחיבר הנרי מנסיני בשנת 1961 לפסקול הסרט "הטארי!" (1962) בבימויו של הווארד הוקס ובכיכובו של ג'ון ויין, על חבורה של לוכדי בעלי חיים באפריקה. בשנת 1963 זכתה הנעימה בפרס גראמי ליצירה האינסטרומנטלית הטובה ביותר. הנעימה נכתבה לסצנה מאולתרת מהסרט שבה דמותה של דאלאס, שגילמה אלסה מרטינלי, מובילה שלושה גורי פיל למקווה מים לשם רחצה. המנגינה הפשוטה והקליטה הפכה את היצירה לאחת העבודות הידועות של מנסיני, והופיעה באלבומי אוסף רבים. הפזמונאי האל דייוויד חיבר מילים למנגינה של מנסיני, מילים שלא נכללו בסרט אך הופיעו בספר התווים של הסרט ושימשו לאחר מכן בהקלטה שביצע פאט בון ליצירה, והופצה על ידי דוט רקורדס בשנת 1965. ההקלטה המקורית ששימשה בסרט לא יצאה כסינגל נפרד.

כלי נשיפה ממתכת (כולל תקיעות חוזרות בטובה) ומעץ שימשו להעברת תחושה של פילון כבד וגדול הניחן ברוח ילדות שובבית. מנסיני פתח את הנעימה בקטע נגינה על קליופה (כלי מקלדת המשתמש באוויר דחוס או קיטור), שנועד לשוות אווירה של קרקס. אז משתלבת על גבי נגינת הקליופה נגינת קלרינט, והשיר מסתיים בקטע ארבעת-התווים הידוע ״Good Evening, Friends״ מנוגן בקליופה.

הסגנון הכללי של הנעימה הוא סגנון הבוגי ווגי, ומנסיני ציין כי שאב השראה מהשיר "Down the Road a Piece" של מוביל הביג בנד ויל בראדלי.

הטון העליז של הנעימה, בדומה לנעימת הנושא של הפנתר הוורוד שחיבר גם מנסיני, עומד בניגוד ליצירות מלנכוליות יותר שלו כמו "Moon River". בשל טון זה, נעשה בה לעיתים קרובות שימוש בהקשר הומוריסטי. בהקשר זה, ציין האתר allmusic.com בביקורת שלו על הפסקול של הסרט "הטארי!", כי "אם הסרט זכור מסיבה כלשהי, אז זה בזכות הנעימה ה"טיפשית" 'הליכת הפילון', שהפכה לשם נרדף מוזיקלי לרוח של שיגעון. ברגע שהיא נכנסת לך לראש, היא לא יוצאת".

הגרסה של "הליכת הפילון" בביצוע התזמורת של לורנס ולק יצאה כסינגל והגיעה למקום ה-48 במצעד בילבורד האמריקאי בקיץ 1962, ולמקום העשירי במצעד המוזיקה הקלה.

== קישורים חיצוניים==

== הערות שוליים ==

קטגוריה:שירים מסרטי קולנוע
קטגוריה:שירים על פילים
יחסי איחוד האמירויות הערביות – וייטנאם

יחסי איחוד האמירויות הערביות–וייטנאם הם היחסים הדיפלומטיים הרשמיים שבין איחוד האמירויות הערביות לבין הרפובליקה הסוציאליסטית של וייטנאם.

== יחסים כלכליים ==
מאז הרפורמה הכלכלית החדשה של וייטנאם שחוקקה ב-1986, איחוד האמירויות הפכה למשקיעה הערבית הגדולה ביותר של וייטנאם. איחוד האמירויות מימנה את בנייתו של המסגד הגדול ביותר בווייטנאם שנפתח בינואר 2006. איחוד האמירויות מפעיל מספר בתי ספר איסלאמים בווייטנאם אשר משרתים את הקהילה המוסלמית של וייטנאם.

== נציגויות דיפלומטיות ==
* איחוד האמירויות מיוצגת בווייטנאם בדרג השגרירות, באמצעות שגרירות רשמית שהיא מחזיקה בהאנוי, בירת המדינה.
* וייטנאם מיוצגת איחוד האמירויות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה.

== קישורים חיצוניים ==
* 

== הערות שוליים ==
יחסי גרמניה–מדגסקר

יחסי גרמניה–מדגסקר הם היחסים הדיפלומטיים בין הרפובליקה הפדרלית של גרמניה לבין הרפובליקה של מדגסקר. שתי המדינות חברות באו"ם.

== סקירה כללית ==
היחסים בין שתי המדינות היו באופן מסורתי ידידותיים, כפי שמעיד חוזה השלום, הידידות והסחר, שנחתם לפני למעלה מ-135 שנה. עם זאת, ההפיכה במדגסקר ב-2009 והמשבר הפוליטי והכלכלי הקשה שנמשך עד 2013 גרמו לגרמניה להשהות לזמן קצר את שיתוף הפעולה שלה, אולם הוא התחדש בשנת 2014.

לאחר חזרתה של המדינה לדמוקרטיה התאוששה הצמיחה הכלכלית ברמה צנועה יחסית. הכלכלה המשיכה לצמוח שוב בשנת 2018, בשיעור של 5.8%. עם זאת, גם גידול האוכלוסייה היה גבוה (2.7 עד 3%), שכמעט קיזז התקדמות זו. מדגסקר מעוניינת בהגברת הפעילות של משקיעים בינלאומיים ומעוניינת להעצים את היחסים הכלכליים עם גרמניה. נכון לעכשיו, גרמניה היא היבואנית השלישית בגודלה של מוצרים ממדגסקר (בשווי של 286.9 מיליון אירו בשנת 2018). היצוא למדגסקר היה מינימלי (39.5 מיליון אירו בלבד בשנת 2018). היקף סחר החוץ בסך הכל התגבר בשנים האחרונות.

לפחות 75% (או עד 90% על פי מקורות אחרים) מאוכלוסיית מדגסקר חיים מתחת לקו העוני, וכל ילד שני סובל מתת-תזונה. ל-87% מהאוכלוסייה אין גישה לחשמל. שיתוף הפעולה לפיתוח, שנהנה באופן מסורתי בעדיפות גבוהה, התחדש לפיכך לאחר סיום המשבר האחרון. שיתוף הפעולה הדו-צדדי בתחום הגנת הסביבה מתמקד בשימור המגוון הביולוגי הייחודי של מדגסקר ובשימוש בר-קיימא במשאבי הטבע בענפי האנרגיה והחקלאות. גרמניה היא התורמת הדו-צדדית השלישית בגודלה והתורמת הגדולה ביותר בתחום הסביבה, ותומכת גם במאמצי ביזור ואנטי-שחיתות. כספי שיתוף פעולה פיתוח דו צדדי בסך כולל של 29.6 מיליון אירו הועמדו לרשות שנת 2018.

== נציגויות דיפלומטיות ==
* מדגסקר מחזיקה בגרמניה שגרירותה בברלין וקונסוליית כבוד בדיסלדורף.
* גרמניה מחזיקה במדגסקר שגרירות באנטננריבו.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/madagascar-node/madagascar/235634 יחסי גרמניה–מדגסקר], באתר משרד החוץ הגרמני

== הערות שוליים ==
אסכולת ניולין

וולטר לנגלי, בין הגאות והשפל, 1901
אסכולת ניולין (באנגלית: Newlyn School) הייתה מושבת אמנות של אמנים שבסיסה ב או בסמוך לה. היה זה כפר דייגים הסמוך ל, בחוף הדרומי של קורנוול, משנות השמונים של המאה ה-19 ועד תחילת המאה העשרים.

== היסטוריה ==
הקמת אסכולת ניולין הזכירה את אסכולת ברביזון בצרפת, שם נמלטו אמנים מפריז כדי לצייר בסביבה כפרית יותר המדגישה את האור הטבעי. אסכולות ומושבות כאלה יחד עם תנועה מקבילה בקליפורניה היו ידועים גם בשם .<ref></ref>

כמה מהאמנים הבריטים הראשונים שהתיישבו באזור כבר ביקרו בברטאן, אך מצאו בניולין סביבה אנגלית דומה עם מספר דברים שמשכו אותם: אור נעים, מגורים זולים ושפע של דוגמנים בזול. האמנים הוקסמו מחיי העבודה של הדייגים בים, ומחיי היומיום בנמל ובכפרים הסמוכים.

כמה מהציורים שהם ציירו, הראו את הסכנות והטרגדיה בחיי הקהילה, כמו נשים שמסתכלות בדאגה לים בזמן שהסירות יוצאות, או צעירה שבוכה כששמעה את החדשות על אסון בים.

וולטר לנגלי מוכר בדרך כלל כחלוץ מושבת האמנים בניולין, אך גם סטנהופ פורבס, שהתיישב שם בשנת 1884, נחשב כאבי המושבה. בית הספר לציור שהוקם על ידי פורבס ורעייתו אליזבת בשנת 1899, קידם את לימודי ציור הדמויות.<ref></ref>

 בהווה, הוקם בשנת 2011 במימון מועצת האמנויות והוא מספק קורסים לאמנות שניתנים על ידי אמנים ידועים העובדים בקורנוול.

בסוף המאה ה-19 – תחילת המאה ה-20, , כפר דייגים סמוך, מדרום לניולין, הפך פופולרי בקרב אמני אסכולת ניולין והוא קשור במיוחד לאמן סמואל ג'ון "למורנה" בירץ' שהתגורר שם בשנת 1908.

אלה האמנים שהתיישבו במקום:
<div class="catlist-in-columns">
* למורנה בירץ'
* פרנק בראמלי
* מרג'ורי פרנסס ברופורד
* אליזבת פורבס
* סטנהופ פורבס
* נורמן גרסטין
* קרולין גוטץ'
* תומאס קופר גוטץ'
* פרדריק הול
* גרטרוד הארווי
* הרולד הארווי
* אלינור יוז
* איירסט אינגרם
* הרולד נייט
* לורה נייט
* וולטר לנגלי
* קארי מוריס
* אלפרד מנינגס
* דוד פרוקטר
* צ'ארלס סימפסון
* רות סימפסון
* אלברט שבלייה טיילר
* הנרי סקוט טיוק
* אנני ווק
*מילדרד אן באטלר
</div>

==קישורים חיצוניים==

== הערות שוליים ==

קטגוריה:ציירים בריטים
קטגוריה:אסכולות באמנות
קטגוריה:התקופה הוויקטוריאנית
קנוט קרון

קנוט קרון (בשוודית: Knut Kroon; 19 ביוני 1906 – 27 בפברואר 1975) היה כדורגלן שוודי, ששיחק בעמדת החלוץ.

==ביוגרפיה==

קרון נולד ב-19 ביוני 1906 בהלסינגבורג שבשוודיה. את הקריירה המקצועית שלו החל בהלסינגבורג שם שיחק לכל אורך הקריירה ובתקופה הכי מעוטרת של המועדון. הוא זכה עימה ב-5 תוארי אליפות ובגביע אחד, וכבש 141 שערים ב-269 הופעות ובכך קיבע את עצמו כמלך השערים שלה בכל הזמנים. את הקריירה סיים קרון ב-1941.

במדי נבחרת שוודיה קרון הופיע 35 פעמים והיה שותף בהגעתה לרבע הגמר במונדיאל 1934. בשמינית הגמר של אותו טורניר כבש נגד ארגנטינה בניצחון 2–3. קרון נחשב לכובש הראשון בהיסטוריה של שלב המוקדמות של המונדיאל, כאשר עשה זאת נגד אסטוניה ב-11 ביוני 1933 בדקה ה-7' למשחק. אולם יש כאילו הטוענים כי שער זה היה עצמי שנכבש על ידי שוער האסטונים, אוואלד טיפנר.

==תארים==
;הלסינגבורג 
*אליפות שוודיה (5): 1928/29, 1929/30, 1932/33, 1933/34, 1940/41
*הגביע השוודי: 1940/41

== קישורים חיצוניים ==

קטגוריה:חלוצי כדורגל שוודים
קטגוריה:כדורגלני נבחרת שוודיה
קטגוריה:כדורגלני הלסינגבורג
קטגוריה:כדורגלני מונדיאל 1934
קטגוריה:שוודים שנולדו ב-1906
קטגוריה:נפטרים ב-1975
יחסי הממלכה המאוחדת – מדגסקר

יחסי הממלכה המאוחדת–מדגסקר הם היחסים הדיפלומטיים בין הממלכה המאוחדת לבין הרפובליקה של מדגסקר. שתי המדינות חברות באו"ם. 

== סקירה כללית ==
בשנת 1942, במהלך מלחמת העולם השנייה, כבשו כוחות מהאימפריה הבריטית את מדגסקר בקרב קשה שנמשך 6 חודשים, בשל החשש שכוחות צרפת של וישי ימסרו את האי לידי צבא האימפריה היפנית. לאחר כיבוש האי מסרה בריטניה את האי לידי צבא צרפת החופשית בראשותו של שארל דה גול.

לאחר שקיבלה מדגסקר עצמאות בשנת 1958 היא כוננה יחסים דיפלומטיים עם בריטניה. בשנת 2015 נערכה בלונדון פסגה בין בכירים מגלשיים לבין בכירים בריטים. בשנת 2017 הגיעה משלחת מגלשית בראשות הנשיא לצורך פורום הסחר וההשקעות בריטניה–מדגסקר.

== נציגויות דיפלומטיות ==
* בריטניה מחזיקה במדגסקר שגרירות באנטננריבו וקונסוליה בטומאסינה.
* מדגסקר מחזיקה בבריטניה שגרירות בלונדון.

== הערות שוליים ==
National Comics Publications

National Comics Publications, Inc.<ref></ref> (המכונה גם NCP או פשוט National) הייתה חברת קומיקס אמריקאית וקודמתה הישירה של DC קומיקס המודרנית.

== היסטוריה ==
התאגיד היה במקור שתי חברות: National Allied Publications, Inc. (הידוע גם בשם National Allied Newspaper Syndicate, Inc.)<ref></ref> שהוקם על ידי מייג'ור מלקולם וילר-ניקולסון בסתיו 1934<ref></ref><ref name="Goulart"></ref> כדי לפרסם את New Fun, ספר הקומיקס האמריקני הראשון עם חומר מקורי וחברת Detective Comics, Inc., שהוקמה בשנת 1937, כשווילר-ניקולסון וג'ק ס. ליבוביץ רשומים כבעלים. וילר-ניקולסון נשאר במשך שנה לפני שנאלץ לסגת בשנת 1938, ו-Detective Comics רכשה את מה שנותר מ-National Allied Publications.<ref></ref><ref name="Cowsill"></ref>

National Allied ו-Detective Comics, Inc. התמזגו ליצירת National Comics Publications, Inc. ב-30 בספטמבר 1946<ref></ref> החברה קלטה גם את "All-American Publications" של מקס גיינס וליבוביץ.<ref></ref> שם החברה שונה ל-National Periodical Publications, Inc. בשנת 1961.<ref></ref><ref></ref>

למרות השמות הרשמיים National Comics" ו-"National Periodical Publications", החברה החלה למתג את עצמה כ-Superman-DC כבר בשנות החמישים<ref></ref> והיא נודעה בשם DC קומיקס באופן לא רשמי, ובאופן רשמי משנת 1977 ועד היום.<ref></ref>

== לקריאה נוספת ==
<div class="mw-content-ltr">
* Charles Wooley (1986). Wooley's History of the Comic Book, 1899-1936: The Origin of the Superhero. Lake Buena Vista, Florida. 1986.
</div>

== קישורים חיצוניים ==
<div class="mw-content-ltr">
* 
</div>

==הערות שוליים==

קטגוריה:DC קומיקס
שער שומרון


שער שומרון הוא אזור תעשייה בהקמה, בשטח של 2,700 דונם ממזרח לראש העין, משני צדדיו של כביש 5.

==תכנון==
שער שומרון צפוי להיות אזור התעשייה הגדול ביותר שיוקם ביהודה ושומרון, עם תכנון ל-2 מיליון מטר בנוי. על פי התכנון הוא יכלול שטחים למסחר ומשרדים, שטחים למבני ציבור ושטחים לתעשייה. במסגרת הפרויקט ישדרג מסוף התחבורה במחלף שער שומרון והוא צפוי לכלול גם תחנת רכבת במסגרת מסילת ראש העין–אריאל - צומת תפוח. הקרקעות באזור הוגדרו כאדמות מדינה בשטח C, והן נמצאות ממערב לגדר ההפרדה. את אזור התעשייה תנהל החברה לפיתוח השומרון.

לצד אזור התעשייה שער השומרון יוקם בית העלמין חדש, שיהיה הגדול ביותר ביהודה ושומרון ובו עשרות אלפי מקומות קבורה.

==היסטוריה==
את התוכנית יזמו במשותף, בתחילת שנות ה-2000, המועצה האזורית שומרון, המועצה המקומית אלקנה והמועצה המקומית אורנית. במסגרת תוכנית אב אזורית בשם "שער שומרון - נחל רבה". מטרת התוכנית היא לייצור רצף התיישבותי של שטח בנוי בין היישובים אלקנה, אורנית, עץ אפרים, שערי תקוה וראש העין. מטרה נוספת היא להגדיל את הכנסות המועצות המקומיות מארנונה על עסקים.

באפריל 2020 אישרה מועצת התכנון העליונה במנהל האזרחי את התוכנית להקמת אזור התעשייה.

==השפעה על הסביבה==
אזור התעשייה שער שומרון מתוכנן לקום צמוד לנחל רבה, אחד מיובליו של נחל הירקון, באזור שבו קיים רצף שטחים פתוחים בעלי חשיבות אקולוגית ונופית. נחל רבה והגבעות שמסביב לו מתפקדים כאחד מהמסדרונות האקולוגיים המתמעטים בישראל, והאזור מאפשר תנועת חיות בר. בניית אזור התעשייה תפגע באופן קשה במסדרון אקולוגי זה. בנוסף יפגע הפיתוח במי התהום שבאקוויפר אגן הירקון. ויהרוס שטח נרחב שהוא מרחב מחיה ייחודי למגוון של בעלי חיים וצמחים.

ב-13 באוגוסט 2020, יזם חבר הכנסת עופר כסיף דיון בוועדת החוץ והביטחון על השפעת בניית אזור התעשייה על הסביבה. רוב חברי הוועדה (חברי הכנסת ניר ברקת, שרן השכל, אוריאל בוסו ומיכל שיר) תמכו במהלך הדיון בבניית אזור התעשייה, והיו בדעה שהפגיעה בסביבה תהיה מינימלית.

==ראו גם==
* אזור תעשייה בוסתני חפץ
* אזור תעשייה מעבר תרקומיא

==קישורים חיצוניים==
* 
* 

==הערות שוליים==

קטגוריה:יהודה ושומרון
קטגוריה:ישראל: אזורי תעשייה עתידיים
קטגוריה:שער השומרון
זולטאן ואגו

זולטאן ואגו (במקור וייס, בהונגרית: Vágó Zoltán; פאסטו, 26 בדצמבר 1892 – 2 בספטמבר 1976) היה כדורגלן ומאמן כדורגל יהודי-הונגרי. אחיו הצעיר של אנטל ואגו (טוני) כדורגלן נבחרת הונגריה שנרצח בשואה.

== קורות חיים ==
=== כדורגלן ===
זולטאן שיחק במועדון ההתעמלות טרזווארוש 15 משחקי ליגה בליגה הראשונה בהונגריה בין השנים 1910 ל־1913 ולאחר מכן תקופה קצרה במ.ט.ק. בודפשט. קריירת המשחק שלו כשחקן נקטעה על ידי מלחמת העולם הראשונה. כקצין מילואים הוצב בחזית האיטלקית, שם נורה בזרועו ונפצע קשה. חייו במגרשי הכדורגל המשיכו כמנהל ספורט וכמאמן.

=== מאמן ===
ואגו אימן בשצ'צ'ין (אז גרמניה) משם עברה המשפחה לרואן שבצפון צרפת. בשנת 1936 הוא אימן חצי עונה את קבוצת הכדורגל של שלגוטריאן. בעונת 1936–1937 אימן את קבוצת הכדורגל סנט אטיין בצרפת. לאחר מלחמת העולם השנייה בין השנים 1945–1946 הוא אימן את קבוצת מ.ט.ק. בודפשט, איתה ניצח ב-18 משחקים מתוך 37, 6 תוצאות תיקו ו-13 הפסדים. לאחר מכן אימן קבוצות הונגריות קטנות יותר.

== חיים אישיים ==
לאחר שאימן את קבוצת סנט אטיין הוא חזר עם משפחתו להונגריה. ואגו ורעייתו שרדו את השואה בגטו בודפשט. בתם ז'וזאנה עבדה באויפשט, אך גורשה תחילה לאושוויץ ולאחר מכן למאוטהאוזן, שם שוחררה ושרדה את השואה. בנם, קארוי, נשאר בצרפת התחתן ועבד כמהנדס כימיה. בשנת 1942 נשלח קארוי על ידי הנאצים למחנה הריכוז דראנסי שליד פריז. משם נשלח לסוביבור ואחר כך לאושוויץ, שם ניספה בשנת 1943.

לזולטאן משפחה בישראל מתגוררים בנתניה לשם משפחה וייס

== הערות שוליים ==

קטגוריה:ספורטאים יהודים הונגרים
קטגוריה:ניצולי השואה: הונגריה
קטגוריה:מאמני כדורגל הונגרים
קטגוריה:כדורגלנים הונגרים
קטגוריה:כדורגלנים יהודים
קטגוריה:מאמני כדורגל יהודים
קטגוריה:הונגריה: אישים בספורט
קטגוריה:פאסטו (עיר): אישים
קטגוריה:הונגרים שנולדו ב-1892
קטגוריה:הונגרים שנפטרו ב-1976
אדוריאנהאזה

אדוריאנהאזה (בהונגרית: Adorjánháza) הוא כפר במחוז וספרם שבמרכז הונגריה.
בשנת 1949 התאחד הכפר עם אגראליה ובשנת 1991 נפרדו מחדש לשני כפרים נפרדים.

==יהודי אדוריאנהאזה==
באדוריאנהאזה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|16
|704
|-
|1910
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
לוחמים לחיים

עמותת "לוחמים לחיים" היא עמותה ישראלית התומכת בלוחמים הסובלים מהלם קרב ומלווה אותם בכל תחומי החיים. העמותה הוקמה ב-2017, על ידי עידו גל רזון ובן גור לוי, לוחמים שנפצעו במהלך שירותם הצבאי והתמודדו עם הקושי במיצוי זכויותיהם לאחר הפציעה.

==רקע ==
העמותה הוקמה בעקבות זעקתו של לוחם חטיבת גולני – סמ"ר עידו גל-רזון בתאריך 11 בנובמבר 2015 בכנסת ישראל בוועדה אשר דנה בזכויותיהם של לוחמי צה"ל שנפצעו בעת שירותם הצבאי.

גל-רזון – לוחם שנפצע בעזה בשנת 2007 ואיבד רבים מחבריו בקרבות – זכה להכרה רק לאחר קול הצעקה שהקים בכנסת וההד התקשורתי שנוצר, הבין שיש גם דרך אחרת לסייע לשאר הלוחמים ההלומים ויצא במסע אישי להקמת העמותה על ידי גיוס מתנדבים ומסעות הסברה בכל רחבי הארץ.

== מטרות העמותה ==
* שימוש כעמוד תווך וקרן אור עבור הלוחמים הפצועים שזקוקים לתמיכה.
* הקמת מרכז טיפולי, שיקומי, ייעודי, המתמחה בטיפול בפוסט-טראומה.
* סיוע ומימון תהליכים רפואיים ומשפטיים הנדרשים להכרה מלאה בזכויות הלוחם הפצוע ובאיכות חייו.
* יצירת מודעות ושינוי תודעתי בציבור בישראל ביחס לפוסט טראומה, PTSD, והשלכותיהם על הלוחמים.

== פעילות העמותה ==
העמותה מסייעת ומממנת תהליכים רפואיים ומשפטיים הנדרשים ללוחמים ולוחמות פוסט-טראומטיים והלומי קרב על מנת שיקבלו את ההכרה והזכויות להם הם זכאים על פי חוק.
* פרויקט "חבל זוג" - בפרויקט זה נפגשים לוחמים פוסט טראומטיים עם לוחמים שאינם פוסט-טראומטיים, הלוחמים נחלקים לצוותים של פצוע ולוחם חונך. במהלך שנה נפגשים הלוחמים פעם בשבוע ולומדים להשיט סירות מפרש באורך 21 רגל. פעילות הלוחמים המתנדבים כוללת גם שימוש ככתף תומכת ללוחמים הפצועים אשר מסייעת להם לחזור לחברה לפעילות ולניהול אורח חיים תקין יותר.

*משנת 2018 קיים שיתוף פעולה עם לשכת עורכי הדין אשר הוציאה קול קורא להתנדבות של חברי הלשכה לטובת לוחמים במסגרת העמותה.
* בשנת 2018 לכבוד חגיגות ה-70 למדינת ישראל, יצא מועדון הכדורגל מכבי תל אביב בקולקציית חולצות עליהן הודפס סמל העמותה. שחקני המועדון הציגו את החולצה במעמד נשיא המדינה בבית הנשיא, ועלו למשחק כאשר הם לבושים בחולצות המועדון עם הדפס של סמל העמותה. המועדון תרם 10 ש"ח מכל מכירה של חולצה. מדובר בפעם הראשונה שבה הקבוצה שינתה את מדיה מאז שהיו כחול-צהוב.
*מדי שנה עורכת העמותה ערב גאלה במטרה להתרים כסף למימון ההליכים המשפטיים ומיצוי זכויות הלוחמים אשר חברים בעמותה ולמען המשך קיומה.

==לקריאה נוספת==
* [https://main.knesset.gov.il/Activity/committees/ForeignAffairs/News/pages/pr110717.aspx דיון סוער בוועדת החוץ והביטחון על הטיפול בהלומי קרב], 11 ביולי 2017, י"ז בתמוז תשע"ז, באתר הכנסת.

== קישורים חיצוניים ==
* 

* 
* 
* 
* [https://www.20il.co.il/אביב-אלוש-התגייס-לעזור-להלומי-הקרב/ אביב אלוש התגייס לעזור להלומי הקרב], 12 במרץ 2018, בערוץ 20.
* 

==הערות שוליים==

קטגוריה:ישראל: עמותות
אגראליה

אגראליה (בהונגרית: Egeralja) הוא כפר במחוז וספרם שבמרכז הונגריה.
בשנת 1949 התאחד הכפר עם אדוריאנהאזה ובשנת 1991 נפרדו מחדש לשני כפרים נפרדים.

==יהודי אגראליה==
באגראליה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|9
|406
|-
|1910
|8
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
סיידקאר

סיידקאר הוא קוקטייל המוכר רשמית על ידי איגוד הברמנים הבינלאומי המורכב מ-1.5 מנות (45 מ"ל) קוניאק, 3/4 מנה (22.5 מ"ל) טריפל סק, 3/4 מנה (22.5 מ"ל) מיץ לימון. את כל המרכיבים מוזגים לשייקר עם קרח, מנערים היטב וממושכות - ומסננים אל כוס גביע (coup) מקוררת.

==מקור==
הקוקטייל נולד בעשור השני של המאה ה-20, בלונדון או בפריז, ככל הנראה אחרי מלחמת העולם הראשונה או במהלכה. יש האומרים כי הוא זכה לפופולריות שלו בארצות הברית ובמהלך תקופת היובש לאור העובדה שמזכיר בצבעו מיץ תפוזים. 

סיידקאר נקרא על שם הסירה של אופנוע סירה, שהיה פופולרי באותן שנים. 

מקורו המדויק של הקוקטייל אינו ברור: אחת מהטענות היא שהוא נוצר בידי המוזג של מלון ריץ בשנת 1922 ובאחרות - על ידי הארי מקלהון, הברמן המיתולוגי של הארי׳ז ניו יורק בר שבפריז. 

הקוקטייל מצריך ניעור נמרץ במיוחד על מנת להעניק לסיידקאר את המרקם והצבע המיוחדים לו.

==קישורים חיצוניים==

* [https://www.liquor.com/recipes/sidecar/ סיידקאר], באתר liquor.com
* 	
* רועי ירושלמי, [https://www.rex.co.il/sidecar-cognac-cocktail-recipe/ סיידקאר - המתכון הקלאסי שמכינים עם 3 מרכיבים בלבד - ובקלי קלות], באתר רקס, 1 בנובמבר 2020

קטגוריה:קוקטיילים
סרט טריקים

הסרט "הקלחת השטנית" של ז'ורז' מלייס
סרטי טריקים היו בהיסטוריה המוקדמת של הקולנוע סרטים אילמים קצרים שנועדו להציג אפקטים מיוחדים חדשניים.

==היסטוריה==
סוגת סרטי הטריקים פותחה על ידי ז'ורז' מלייס בכמה מהניסויים הקולנועיים הראשונים שלו, ויצירותיו נותרו הדוגמאות הקלאסיות ביותר לז'אנר. ניסויים מוקדמים אחרים כללו את אנשי הפעלולים הצרפתים ו, הקוסמים הבריטיים ו, והקולנוענים האמריקאים ו.

בשנים הראשונות של הסרט, במיוחד בין השנים 1898–1908, היו סרטי הטריקים אחד מהסוגות הקולונעיות הפופולריות ביותר בעולם. לפני 1906 הייתה זו ככל הנראה הסוגה השנייה הנפוצה ביותר בקולנוע, כשרק היו פופולריים יותר. הטכניקות שנחקרו בסרטי הטריקים הללו כללו ו שנוצרו על ידי שינוי מהירות הפעלת המצלמה. מכשיר העריכה שנקרא splice substice, ואפקטים שונים במצלמה, כגון .

"חידושי טריקים" (Trick novelties), כפי שהבריטים כינו לעיתים קרובות סרטי טריקים, היו אופנתיים מאוד בבריטניה, כאשר הבמאים ו יצרו סרטים מסוגה זו. ג'ון האוורד מרטין (Howard Martin), מצמד יוצרי הסרטים קריקס ומרטין (Cricks and Martin), הפיק סרטי טריקים פופולריים כבר בשנת 1913, כשהחל לייצר סרטים לבדו. עם זאת, ההתעניינות הבריטית בסרטי טריקים דעכה בדרך כלל עד שנת 1912, ואפילו הפקה משוכללת כמו "" של מלייס התקבלה בקרירות יחסית.

אלמנטים של סגנון סרטי הטריקים שרדו ב של , כמו של באסטר קיטון. האופי המרהיב של סרטי הטריקים המשיך להתקיים גם בסוגות אחרות, כולל סרטים מוזיקליים, סרטי מדע בדיוני, סרטי אימה ו.

==סגנון==
אין לבלבל בין סרטי טריקים לבין סרטים אילמים קצרים הכוללים מעשי קסם בימתיים קונבנציונליים ("סרטים של טריקים", כלשונו של היסטוריון הקולנוע מתיו סולומון). במקום זאת, סרטי טריקים יוצרים אשליות בטכניקות קולנועיות.

סרטי טריקים בדרך כלל משדרים הומור תוסס, שנוצר לא על ידי בדיחות או מצבים קומיים כמו על ידי השתובבות הטמונה בהופעת אירועים בלתי אפשריים. כפי שציין הפילוסוף נואל קרול, הקומדיה בסגנון סרטי הטריקים של מלייס היא "עניין של שמחה הנולדת מתמורות מופלאות ואירועים בלתי אפשריים פיזית", "קומדיה של שחרור מטאפיזי החוגגת את האפשרות להחליף את חוקי הפיזיקה בחוקי הדמיון".

==לקריאה נוספת==
<div class="mw-content-ltr">
* Richard Abel, The Cine Goes to Town: French Cinema, 1896-1914, Updated and Expanded Edition, University of California Press, 1998, 
* Simon Popple, Joe Kember, Early Cinema: From Factory Gate to Dream Factory, Wallflower Press, 2004, 
</div>

==קישורים חיצוניים==

* Matthew Solomon, Up-to-Date Magic: Theatrical Conjuring and the Trick Film, Theatre Journal Vol. 58, No. 4, December 2006 

==הערות שוליים==

טריקים
קטגוריה:היסטוריה של הקולנוע
קטגוריה:סרטים אילמים
יחסי גרמניה–מוזמביק

יחסי גרמניה–מוזמביק הם היחסים הדיפלומטיים בין הרפובליקה הפדרלית של גרמניה לרפובליקה של מוזמביק. שתי המדינות חברות באו"ם.

== סקירה כללית ==
גרמניה המערבית כוננה יחסים דיפלומטיים עם מוזמביק כבר בשנת 1975, השנה בה קיבלה המדינה עצמאות. מוזמביקנים רבים למדו בגרמניה המערבית וכ-20,000 איש הועסקו שם כעובדי קבלן. לאחר סיום מלחמת האזרחים, גרמניה מילאה חלק בבניית מוזמביק מחדש. המספר הרב של ביקורים רמי דרג מעיד על האופי הנדיב של היחסים הדו-צדדיים. גרמניה סיפקה תמיכה רחבה בתהליך השלום, הפיוס והייצוב במוזמביק.

שיתוף הפעולה לפיתוח הוא בראש סדר העדיפויות ביחסי גרמניה–מוזמביק, כאשר גרמניה מספקת כיום למדינה כ-50 עד 60 מיליון אירו בשנה. בסך הכל, מוזמביק קיבלה כ-1.3 מיליארד אירו במימון שיתוף פעולה פיתוח דו-צדדי מאז שנות השמונים. המוקד של שיתוף פעולה זה הוא בממשל תקין, חינוך, פיתוח כלכלי בר-קיימא, אנרגיה והגנה על המגוון הביולוגי. מוזמביק נהנית גם ממימון גרמניה תורמת לתוכניות תמיכה של האיחוד האירופי ולמוסדות רב-צדדיים.

== יחסי סחר ==
מוזמביק היא שותפת הסחר השלישית בחשיבותה בקהילת הפיתוח בדרום אפריקה (SADC).

גילוי כמויות גדולות של משאבי טבע הניע את התעניינותן של חברות גרמניות במוזמביק. עם זאת, הדינמיקה הראשונית שהעניקה ליחסים הבילטרליים נפגעה בגלל המשבר הכלכלי והפיננסי החמור שהתחיל בשנת 2015 וגילוי השערורייות במדינה (אפריל 2016). ימי עסקים של מוזמביק מתקיימים באופן קבוע בגרמניה ואנשי עסקים גרמנים מבקרים לעיתים קרובות במדינה.

הסחר הדו צדדי עם מוזמביק הסתכם ב-233.7 מיליון אירו בשנת 2018. האלומיניום הוא מוצר היצוא העיקרי של מוזמביק לגרמניה. משנת 2013 ואילך, היצוא הגרמני למוזמביק גדל משמעותית לפני שירד שוב במהלך שנות המשבר הכלכלי והפיננסי. בשנת 2018, הייצוא הגרמני למוזמביק עלה משמעותית פעם נוספת.

== נציגויות דיפלומטיות ==
* גרמניה מחזיקה במוזמביק שגרירות במפוטו.
* מוזמביק מחזיקה בגרמניה שגרירות בברלין ו-3 קונסוליות במינכן, המבורג ושטוטגרט.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/mosambik-node/mozambique/235406 יחסי גרמניה–מוזמביק], באתר משרד החוץ הגרמני

== הערות שוליים ==
תופעות לוואי (סרט, 2020)

תופעות לוואי (ברוסית: Побочный эффект) הוא סרט דרמה ואימה רוסי משנת 2020 בבימויו של אלכסיי קזאקוב ובכיכובם של סמיון סרזין, אלכסנדרה רוונקו, אנאטולי ז'וראבליוב, מריה קארפובה, סרגיי צ'רדאנצב, נטליה דדייקו, מריה אברמובה, מרינה ואסילייבה וסטפן דבונין. הסרט הופק בתמיכת קרן הקולנוע הרוסי ומשרד התרבות של רוסיה.
==תקציר עלילת הסרט==
לאחר ששודדים פורצים לחייהם המאושרים של אנדריי, אדריכל אמיד ואשתו אוליה, החלום היחיד של אנדריי הוא למחוק את הלילה הנורא ההוא מזיכרונותיה של אוליה. חיפושים נואשים אחר פתרון מובילים אותו לדירה מוזרה בבית על הגדה, כאשר הדיירת המסתורית מבטיחה תרופה "מיוחדת" במינה...
==צוות השחקנים==
*סמיון סרזין
*אלכסנדרה רוונקו
*אנאטולי ז'וראבליוב
*מריה קארפובה
*סרגיי צ'רדאנצב
*נטליה דדייקו
*מריה אברמובה
*מרינה ואסילייבה
*סטפן דבונין

==קישורים חיצוניים==

==הערות שוליים==

קטגוריה:סרטי 2020
קטגוריה:סרטים ברוסית
קטגוריה:פסיכולוגיה בקולנוע
קטגוריה:סרטי מותחן פסיכולוגיים
קטגוריה:סרטים שיציאתם נדחתה בעקבות מגפת הקורונה
בומבולוני

בומבולוני (באיטלקית ברבים: Bomboloni; ביחיד: Bombolone, בומבולונה) הן סופגניות איטלקיות (בדומה לברלינר ). את הבומבולונה אוכלים כחטיף או כקינוח. שמו של המאפה קשור מבחינה אטימולוגית ל"בומבה" (פצצה), ובאזורים מסוימים באיטליה, אותו סוג מאפה נקרא גם פצצה ("בומבה"). הקשר האטימולוגי נובע כנראה מהדמיון לרימון או לפצצה מיושנת, וייתכן שניתן לראות היום גם התייחסות לצפיפות הקלוריות הגבוהה של מתכון זה (כלומר, "פצצת קלוריות").

== היסטוריה ==
בעוד בומבולונה עשוי להיות קשור בעיקר לטוסקנה,<ref>[http://www.prodottitipicitoscani.it/dolci-toscani/bomboloni Prodotti tipici toscani: bomboloni alla crema]</ref> הוא נחשב למאכל מסורתי באזורים אחרים באיטליה, אם כי עם שינויים קלים במתכון. באזורים שהיו בשליטת אוסטריה בעבר, כגון טרנטינו-אלטו אדיג'ה, ונטו ופריולי-ונציה ג'וליה, ההערכה היא שמסורת הבומבולוני מקורה ב"קראפפן" האוסטרי (כלומר, ברלינר), והמתכון שלהם שם כולל ביצים, שאינן מצויות בזן הטוסקני.<ref>[http://www.cibo360.it/cucina/mondo/bomboloni_krapfen.htm Bomboloni o Krapfen]</ref>
בומבולוני ביתיים
לעיתים יש למאפייה שלטים בכתב יד עבורם, ומבקרת המזון אמילי ויז כתבה שאולי המבקרים לא יכולים לקחת סופגניות במילוי חם באזור עם סלמי חזיר בר וכריכים עם שמן כמהין המוצעים, אלא שתושבי טוסקנה נהנים מהם אפילו בחוף.<ref name="Florence">Emily Wise Miller [https://books.google.com/books?id=k6GdiP0mY_UC&pg=PA156&dq=bomboloni+tuscany#v=onepage&q=&f=false The Food Lover's Guide to Florence]: With Culinary Excursions in Tuscany page 156</ref> הם נמכרים גם לעגלות על החוף<ref>[https://www.flickr.com/photos/diroussel/165172227/ https://www.flickr.com/]</ref> והם נבדלים מעט מהסופגניות הממולאות במדינות אחרות בכך שהם מכניסים את המילוי מלמעלה, שם הוא נראה לעיתים, ולא מזריקים אותו מהצד.

מסעדת "A Voce" בניו יורק מגישה אותם עם רוטב שוקולד,<ref>[https://books.google.com/books?id=0w4AAAAAMBAJ&pg=PA86&dq=bomboloni+tuscany#v=onepage&q=bomboloni&f=falseNovember books.google.com] 2007 Atlanta</ref> ופירנצה מעדיפה את הבומבולוני חמים, כשהם מוגשים "היישר מהתנור" ומלאים בפודינג, בשוקולד או בריבה.

אוסף מוזיקה של הזמרת האיטלקייה ג'אנה נאניני משנת 1996 נקרא Bomboloni וכולל את השיר "Bomboloni" עם מילים על סופגניות חמות ופצצות. הקליפ כולל ריקודים שבטיים, תלבושות, פצצות שחורות עגולות עם נתיכים, וסופגניות רבות כשהן נאכלות, מוכות במחבטי בייסבול ונזרקות לכל עבר.

==קישורים חיצוניים==

== הערות שוליים ==

קטגוריה:סופגניות
קטגוריה:המטבח האיטלקי: קינוחים
קטגוריה:קינוחים ממולאים